ПРОТОКОЛ №2 на Комисия за провеждане на процедура за обществена поръчка чрез събиране на оферти с обява по реда на глава двадесет и шеста от ЗОП с предмет: „Избор на изпълнител за упражняване на строителен надзор по време на строителните дейности, във връзка с изпълнението на строително – монтажни работи на проект с работно заглавие: „Реконструкция и рехабилитация на улици и тротоари в гр. Брегово, област Видин – улица „Гео Милев“, улица „Георги Бондоков“, улица „Гоце Делчев“, улица „Станко Маринцестов“, улица „Лев Толстой”, ул. „Димитър Зограф”, улица „Борис Попарданов“, улица „Иван Вазов“, улица „Климент Охридски“ улица „Христо Смирненски“, улица „7-ми Ноември“ и улица „Дунав“ в изпълнение на проект с ИД № 05/07/2/0/00156 по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от Програмата за развитие на селските райони 2014-2020 г. /ПРСР/, подкрепена от Европейския земеделски фонд за развитие на селските райони /ЕЗФРСР/.

Днес, 24.04.2018г. в 11,00часа в заседателната зала на общинска администрация Брегово, в изпълнение на Заповед № 63 от 11.04.2018г. на Кмет на Община Брегово се събра Комисия, назначена от възложителя – Кмет на Община Брегово по посочената обществена поръчка.

Назначената комисия от Възложителя е в състав – Председател: адв. Лилия Станчева – юрист

Членове: 1. Сашко Кирилов Димитрашков – гл. специалист „ТСУ”;

2. Миглена Антимова Катраницова - гл.спец. „Стопански дейности и икономическа политика”

На основание чл.54, ал. 8 от ППЗОП, на 13. 04. 2018г. до участниците в процедурата бе изпратен протокол №1 от работата на Комисията с указания към участник №2 „СУПЕРВАЙЗЕР” ЕООД за представяне на допълнителни документи, като в същия ден протоколът беше публикуван в профила на купувача на община Брегово. Видно от върнатите разписки, протоколът е получен от всички участници в същия ден (13.04.2018г.)

В указания от Комисията срок от 5(пет) работни дни, определен за получаване на допълнителни документи, в деловодството на Община Брегово не са постъпили допълнителни документи от участник №2 „СУПЕРВАЙЗЕР” ЕООД, поради което комисията единодушно РЕШИ:

**На основание чл.107, т.1 от ЗОП, Комисията предлага на Възложителя да отстрани от по-нататъшно участие в процедурата участник №2** **„СУПЕРВАЙЗЕР” ЕООД.**

**МОТИВИ:** На основание чл.54, ал.9 от ППЗОП, участникът е следвало да представи допълнителни документи, подробно описани в протокол №1 от 13.04.2018г. с оглед удостоверяване съответствието си с изискванията на Възложителя и ЗОП. В законоустановения срок участникът не е представил необходимите документи и информация, с оглед на което офертата му се явява непълна и не отговаря на изискванията за лично състояние и на критериите за подбор.

Комисията единодушно реши да допусне до разглеждане на Техническите предложения следните участници:

**Участник № 1 – „МЕГА – СТРОЙ – ИНЖЕНЕРИНГ” ЕООД, гр. Видин**

**Участник № 3 – „ЕКСПЕРТИНВЕСТ” АД, гр. Видин**

На основание чл. 56, ал. 2 от ППЗОП и указанията, съдържащи се в методиката, комисията първо разгледа техническите предложения и провери тяхното съответствие с предварително обявените условия.

В процеса на работа се констатира следното:

**Участник № 1 – „МЕГА – СТРОЙ – ИНЖЕНЕРИНГ” ЕООД, гр. Видин**

Участникът е представил „Предложение за изпълнение на поръчката” - Образец №13, в което е описал:

1. „Обхват и съдържание на дейностите, предмет на поръчката, междинни и крайни резултати, които трябва да бъдат постигнати и всички видове дейности, които трябва да бъдат изпълнени съобразно Техническата спецификация и нормативните изисквания, за да бъде изпълнена поръчката качествено и в срок”.

Тук участникът е посочил дейности и поддейности, които ще извършва за изпълнение на предмета на обществената поръчка. Описан е контрола относно пълнотата и правилното съставяне на актовете и протоколите по време на строителството,проверки, измервания и изчисления на реално извършените видове и количества СМР, контрола върху качеството на изпълнените СМР и спазване на технологичната последователност при изпълнението им, контрола по спазването на условията за безопасност на труда и пожаробезопасност и опазване на околната среда, и контрола на материалите в съответствие с изискванията на Наредбата за съществените изисквания и оценяване съответствието на строителните продукти.

1. Описание на видовете СМР, предмет на поръчката, подлежащи на контрол и мониторинга на изпълнение на съответните СМР.
2. Предложение относно системата за осигуряване на качеството.

Описан е контрол върху технологичната последователност на строителните процеси, контрол към предвидените строителни продукти и тяхното влагане и проверка на място по документи на качеството и количеството.

1. Управление на риска.
2. Описано е управление и организационни методи за изпълнението на обекта по график, където е посочен начина на комуникация с останалите участници в строителния процес.
3. Участникът е посочил йерархична структура на дейностите и поддейностите, които предлага да извърши за изпълнение на поръчката.
4. Представил е „Обосновка относно предложената последователност на изпълнение на дейностите”.
5. В табличен вид е представена последователност на изпълнение на основните видове строително - монтажни работи.
6. Участникът е предложил организация на персонала, на който е възложено изпълнението на поръчката.

Тук участникът е посочил дейностите, които ще извършва за изпълнение на поръчката, като за всяка от дейностите са посочени експертите отговорни за изпълнението й.

1. Предложен е „Модел на взаимоотношение с Възложителя, разпределение на човешките ресурси и отговорностите на отделните специалисти по специалности, които ще участват в процеса на контрол на изпълняваните дейности”.

Тук участникът е посочил начините на комуникация с Възложителя и останалите участници в строителния процес.

Описани са задълженията и отговорностите на всеки член на екипа от експертите, като за всеки от тях е посочил в изготвянето и подписването на кои актове и протоколи по Наредба 3 /2003г. за съставяне на актове и протоколи по време на строителството участва.

**Комисията единодушно реши, че техническото предложение на участника отговаря на изискванията на възложителя и го допуска до оценка.**

С описаните действия, комисията приключи своята работа, като Председателят на комисията насрочи следващо заседание за 08.05.2018 г. от 11,00часа.

На 08.05.2018г. в 11,00часа в заседателната зала на общинска администрация Брегово, комисията в пълен състав: Председател: адв. Лилия Станчева – юрист; Членове: 1. Сашко Кирилов Димитрашков – гл. специалист „ТСУ”; 2. Миглена Антимова Катраницова - гл.спец. „Стопански дейности и икономическа политика” продължи своята работа по разглеждане на техническите предложения на допуснатите участници.

**Участник № 3 – „ЕКСПЕРТИНВЕСТ” АД, гр. Видин**

Участникът е представил „Предложение за изпълнение на поръчката” - Образец №13, в което е описал организация на работата:

* 1. Участникът е представил описание на проекта, анализ на изходната ситуация, цели, намерения и очаквани резултати, където е посочена и нормативната база.
  2. Предложен е подход за изпълнение на договора, както и участието и задачите на предвижданите ключови експерти. Посочени са дейностите, необходими за постигане на целите на договора по време на строителството.

Описано е съставянето на протокол (образец № 2а) за откриване на строителна площадка и за определяне на строителна линия и ниво, като подробно е описано съдържанието му, посочено е кои участници в строителния процес присъстват и подписват протокола, както и кои експерти от ключовия екип на участника подписват съответния раздел от протокола. Описан е начина на съставяне и заверка, както и съдържанието на Заповедна книга (образец №4).

След това за всяка от улиците, предмет на поръчката са описани актове и протоколи по време на строителството, който ще бъдат съставени въз основа на нормативните и под нормативните актове. За всеки от актовете/ протоколите участникът е посочил кои участници в строителния процес присъстват и подписват протокола, както и кои експерти от ключовия екип на участника подписват съответния акт/протокол.

* 1. Описани са дейности по време на периода след приключване изпълнението на строителни и монтажни работи и до въвеждане на строежа в експлоатация

Участникът е описал съставяне на Акт (образец №15) за установяване годността на строежа за въвеждане в експлоатация, като е посочил съдържанието му, кои участници в строителния процес присъстват и подписват акта, както и кои експерти от ключовия екип на участника го подписват.

* 1. Участникът е посочил дейностите, които предвижда да изпълни след издаване на удостоверение за въвеждане в експлоатация.
  2. Описани са задълженията, които участникът ще поеме за осъществяване на целта на договора.
  3. Описано е съставянето на окончателен доклад на лицето, упражняващо строителен надзор и изготвянето на технически паспорт на строежа, както и съставянето на междинни доклади по време на строителството.
  4. Представено е описание на системата за осигуряване на качество, която участникът възнамерява да приложи за проекта.
  5. Предложена е организация на дейностите - начин на управление на дейностите, описание на комуникацията с Възложителя и посочени от него ключови експерти. Разпределение на участието на всеки от експертите във времето. График за изпълнението на поръчката.

Тук е посочен състава на екипа от ключови експерти, които ще са ангажирани при изпълнение на поръчката, както и задълженията на експертите. Описани са устройства, оборудване и т.н., които екипът от експерти (ключови и неключови) ще има на разположение по време на изпълнение на договора и които ще им бъдат осигурени.

Участникът е описал начина на комуникация с Възложителя и неговите експерти.

Представено е разпределение на участието на всеки от експертите във времето, където участникът е описал дейностите, които предвижда за изпълнение на поръчката, като за всяка дейност са посочени експертите от ключовия екип, отговорни за изпълнението й и продължителност на съответните дейности.

**Комисията единодушно реши, че техническото предложение на участника отговаря на изискванията на възложителя и го допуска до оценка.**

**Комисията единодушно реши да допусне до оценка по критериите за оценка на офертите в настоящата процедура следните участници:**

**Участник № 1 – „МЕГА – СТРОЙ – ИНЖЕНЕРИНГ” ЕООД, гр. Видин**

**Участник № 3 – „ЕКСПЕРТИНВЕСТ” АД, гр. Видин**

С описаните действия, комисията приключи своята работа, като Председателят на комисията насрочи следващо заседание за 14.05.2018 г. от 11,00часа.

Комисия: (П) чл.2 ЗЗЛД